KLUBI 700
USA kõige vaesemad inimesed elavad indiaanlaste reservaatides.
Seal valitsev vaesus on meeletu.
Nii nagu ka kuritegevus ja joomine.
Jenny Andrews kasvas üles kõige selle keskel
ja see kõik jäi teda jälitama isegi peale sealt lahkumist.
Olen Jenny Andrews
ja mu vanemad on indiaanihõimu liikmed.
Jenny Andrews on Oglala-Sioux'i nimelise hõimu liige.
Ta kasvas üles indiaanlaste reservaadis
Lõuna-Dakotas.
Me oleme võrratult kena ja unikaalne punt inimesi.
Meie kultuur on täis ilu ja värve.
Vaeses reservaadis üles kasvades
koges Jenny aga pimedust ja meeleheidet juba lapseeast saati.
Usun tõesti, et reservaadis valitseb lootusetuse vaim,
sest seal tarbitakse ka palju alkoholi ja narkootikume.
Ühtlasi on ka palju vägivalda.
Jennyt mõjutasid need kõik.
Talle tutvustati 8-aastaselt liimi nuusutamist.
12-aastaselt kaasati ta ühte gängi
ja aasta hiljem ta vägistati ühe gängiliikme poolt.
Ta pöördus alkoholi ja narkootikumide poole,
et oma tunnetega toime tulla.
Tundis end täielikult väärtusetuna.
Tema alkoholi ja uimastite tarbimine suurenesid ajaga veelgi.
Ta lõpetas 18-aastaselt kooli,
lahkus reservaadist ja läks sõjaväkke, kus ta kohtas ka oma abikaasat.
Kuigi teda kutsuti joomise ja uimastite tarbimise pärast korrale,
vabastati ta sõjaväest 20-aastaselt, mil ta tõi ka ilmale oma esimese lapse
Ta abikaasa oli välismaal missioonil,
kui Jenny langes sõprade peol uuesti vägistamise ohvriks
Olin esimest korda elus piisavalt julge,
et pöörduda peale vägistamist politsei poole.
Rääkisin, mis oli juhtunud, kuid politsei vaid naeris mu üle.
Tundsin end nii katkisena
ja sealt sai ka alguse mu allakäigu tee.
Peagi peale mu vägistamist jäin oma teise poja ootele.
Kuid ma ei tahtnud olla enam abielus ega ema.
Mul oli ükskõik, kes ma olen või mis minust saab.
Ajal, mil mu mees oli missioonil,
helistasin emale ja palusin, et ta võtaks mu lapsed enda juurde.
Ütlesin, et tahan end pigem purju juua.
Maadeldes vägistamisest paranemisega,
kolisid nad Louisianasse, kus nad aitasid oma firma raames
orkaan Katrina poolt räsitud maju korda teha.
Kuniks neil oli kitsas käes, sest ülemus jättis raha maksmata.
Olin täiega meeleheitel, sest olin näljane.
Meil oli abikaasaga valida, kas osta tol hommikul kütust või toitu.
Kui sul aga on vaid 6.78 kotis, siis selle eest ei saa just palju kütust
Nii nagu ka mitte väga palju toitu.
Ajal, mil Jenny mees taastas ühe kristlasest naiste kodu,
istus Jenny autos ja hüüdis Jumala poole.
Ma polnud heas seisus.
Ma polnud hea ema ja mul polnud raha.
Kuidas küll selle kõigega toime tulla?
Nii ma siis palusingi too päev Jumalalt raha.
Ma muudkui palusin ja palusin.
Ma polnud elu sees selliselt palvetanud.
Peale seda palvet jõudis see kristlasest naine töölt koju
ja küsis, miks ma nutan?
Jagasin siis talle oma olukorda, kus ma sel hetkel olin,
tundes end kehva emana ja sellest, et meil pole üldse raha.
See kristlasest naine ütles: "Jenny, ära muretse!
Mul on 300 dollarit, mille saan sulle kohe anda.
Ta viis mind ja mu meest sööma ning andis meile seejärel selle raha.
Ja ma mõtlesin: "Jumal tõesti vastab palvetele."
Jenny läks järgmine päev selle naisega kirikusse,
kus ta kuulis lootustandvat sõnumit,
et ka tema elu võib muutuda paremuse poole.
Seal laval oli üks mees, kes ütles:
"Kas tahad lõpetada joomise ja suitsetamise?
Sest Jumalal on plaan su elu jaoks."
Vaid Jumal teab, kui palju kordi ma istusin nuttes me vannitoas,
sest ma ei tahtnud juua ega suitsetada.
Samas aga polnud mul ka jõudu, et lõpetada.
Mäletan, kuidas kõndisin mööda kiriku vahekäiku altari poole,
endamisi pomisedes:
"Anna andeks Jumal, et olen Sulle haiget teinud.
Anna andeks kõige pärast, mida olen teinud.
Mul on nii kahju.
Kas Sa palun andestaks mulle?"
Ja ma kogesin,
otsekui üks suur koorem oleks tõstetud mu õlgadelt.
Altarilt püsti tõustes oli see koorem kadunud.
Olin nii lähedal oma abielu kaotamisele.
Lapsed olin ma juba kaotanud.
Mul polnud aimugi, kuhu olen teel,
kuniks kohtasin Jumalat ja Jeesust, kes hakkasid taastama mu elu.
Lahkusin sealt kirikust täiesti teise naisena.
Jenny on sellest ajast peale olnud kaine.
Läksin ühtedele sõpradele külla,
kes ootasid, et tõmbaksin end koos nendega pilve.
Mäletan, kuidas ütlesin neile,
et ma ei vaja enam kanepit, sest mul on Jeesus.
Jenny hakkas käima kirikus ja õppis ka Piiblit lugema.
Jumal andis mu kõrvale õiged inimesed, kellega lävida.
Sain ka abi selles vallas,
mis puudutas mu seksuaalset kuritarvitamist.
Käisin nõustamisel, kui tarvis.
Jumal on muutnud mind terviklikumaks
ja teeb seda endiselt veel.
Täna tunneb Jenny rõõmu abikaasaks ja emaks olemisest.
Tal on 3 poega - Eliisa, Neil ja Malakai.
See on mu suurim teenistus elada ja olla oma perega
ning öelda: "Vaadake, mida Jumal on pere heaks teinud!"
Olen esimene kristlane kogu meie pereringis.
Jumal muudab elusid
ja Ta pole muutnud vaid minu elu, aga Ta muudab ka perekondi.
Jenny kirg on inspireerida naisi ja olla neile mentoriks.
Eriti nende naiste heaks, kes elavad reservaatides.
Ta liigub mööda maad ringi
ja jagab inimestega oma tervenemise, lootuse ja pääste lugu.
Hakkasin teenima omaenda rahvast.
Hakkasin jagama nendega armastust, mille ise Jeesuses leidsin.
Jagasin, kuidas lootusetus, mida kord kogesin, kadus täielikult
ja kuidas nemadki võivad seda kogeda.
Nad ei pea elama lootusetuses,
vaid nad võivad ka kogeda lootust, kelleks on Jeesus ise.
Võib-olla sa oled samas seisus, kus Jennygi,
kes tegelikult ei tahtnud suitsetada ja tarbida alkoholi ning uimasteid.
Samas aga polnud tal jõudu, et lõpetada see kõik.
Kuidas ta aga siiski lõpetas?
Esiteks sai ta aru,
et see, mida ta teeb, on vastuolus Jumalaga.
Jumalaga, kes armastas teda
ja kes oli loonud ta ühe kindla plaani ja eesmärgiga.
Kes teadis Jennyt ja valvas ta üle,
kuid andis talle samas ka vabaduse kas järgida Teda või omaenda teed.
Ja kui Jenny seda lõpuks mõistis, tõusis ta oma kohalt,
ja läks mööda kiriku vahekäiku altarile
öeldes midagi, mida me kõik peaks ütlema:
"Jumal, mul on nii kahju,
et olen Sulle selliselt haiget teinud.
Palun andesta mulle!"
Vahel me arvame, et valik on vaid selle vahel,
kas Jumal teeb meile midagi head
või me jätkame sellega, mida oleme koguaeg teinud.
Kuid meie selline käitumine solvab Teda, kes on meid loonud.
Me solvame Teda läbi valikute, mida teeme
või läbi asjade, mis toimuvad meie sees
ja mis takistavad meil olemast head abikaasad, emad-isad,
naabrid, kodanikud.
Isekate otsuste pikaajaline tegemine pole võimalik,
sest need hakkavad mõjutama igat su eluvaldkonda.
Kui kurb on Jumala süda, kui Ta seda kõike pealt vaatab.
Miks Ta ei sekku?
Sest Ta tahab, et armastaksime Teda oma vabast tahtest ja mitte sunniviisil.
Ta ei nõua meilt midagi, vaid ütleb: "Otsusta täna, keda sa tahad teenida."
See on su valik just praegu.
Kas tahaksid teenida elavat Jumalat?
Mõista Teda ja seda, kui väga Ta sind armastab.
Ta on loonud sind ühe kindla eesmärgi ja plaaniga.
Hakka sealt pihta, kust Jennygi seda tegi.
Lihtsalt ütle: "Jumal, mul on nii kahju.
Olen raisanud nii oma aega, iseennast kui oma perekonda;
kõiki ande ja oskusi, mille oled mulle andnud.
Kas sa palun andestaks mulle?"
Ja tead, mida Jumal ütleb?
"Ma andestan sulle.
Andestan sulle kõik su patud,
viies need nii kaugele, kui ida on läänest
ega pea neid enam meeles."
Kuid Ta teeb enamgi veel!
Ta ütleb: "Ma tulen kogu su olemuse - südame, hinge ja vaimu sisse
ning varustan sind elama teisiti ja langetama teistsuguseid valikuid."
See on see, millele saaksid täna "Jah" öelda.
Kuula!
Tule tagasi selle juurde, kes on sind loonud!
Sest sealt leiad tõelise eesmärgi ja tähenduse
ja isegi rahu oma mineviku suhtes.
Ühtlasi aga ka jõudu ja rõõmu uue alguse üle.
Lihtsalt räägi Jumalaga.
Palve tähendab Jumalaga rääkimist.
Ole aus nii Tema kui iseendaga.
Kui sul on asju, millest tahaksid kellegagi jagada,
siis võta meiega ühendust.
Sulle vastab keegi,
kes on juba palunud sellist palvet, millest just rääkisin;
kes on juba andnud oma elu Jumalale.
Nad ootavad su kõnet, nii et helista!
Järgmisena lugu mehest, kes on valitud paavsti enda poolt
juhtima Richmondi katolikku piiskopkonda.
Tema Ekstsellents piiskop Barry Knestout
liitub meiega saates
ja jagab oma plaanidest uutmoodi evangelisatsiooni osas.
Minge kõike maailma ja tehke jüngriteks kõik rahvad.
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
saksa keeles,
portugali keeles
ja jaava keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja meie tulevik.
CBN’i ESIMESED 50. AASTAT
Sul on kõik, mida arvasid õnneks vaja minevat.
Paljutõotav töö,
piisavalt sõpru
ja üha kasvav pere.
Ometi tundub elu tühi.
Midagi on nagu puudu.
Vaid Jumal saab anda tõelise tähenduse me elule.
Tõeline õnn lähtub Tema tundmisest.
Avasta, kuidas Jumal saab muuta su elu.
Vaata "Klubi 700".
On üks ütlus, mis ütleb,
et Washingtonist pole küll midagi head oodata.
Barry Knestout aga sündis, kasvas ja sai hariduse
vaid mõne kilomeetri kaugusel meie pealinnast.
Katoliku preestrina on ta aidanud teenida vaeseid
ja jagada usku kogu oma piirkonnas.
Möödunud aasta detsembris
helistas talle paavst Franciscus isiklikult
paludes tal võtta vastutust töö eest
vaid mõne kilomeetri kaugusel Lõuna-Washingtonist.
Nii sai Barryst Richmondi piiskopkonna piiskop.
Katolikus kirikus on midagi põnevat toimumas.
Neil on uus nägemus ja pühendumine
viia Kristuse armastust neile, kes seda kõige enam vajavad.
Piiskop Barry Knestout - Richmondi piiskopkonna juht,
tahab anda oma osa selle missiooni täitmisel.
On oluline, et hea Sõnum saaks efektiivselt jagatud
ja inimesed saaksid korralikku usualast õpetust,
et neil oleks võimalus see oma südames vastu võtta.
Ühtlasi ka, et see viiks pühitsetud ja puhta eluni koguduses
ja et heategevus oleks efektiivne ning reaalselt välja elatud.
Koguduse peamine ülesanne on jõuda kõigi hädasolijateni
ükskõik, millises olukorras.
Tema Ekstsellents piiskop Barry Knestout
on täna siin koos meiega,
mistõttu ütleme talle tere tulemast.
Enne aga kui edasi läheme, tuli välja,
et teil pole mitte prantsuse, vaid hoopis Leedu nimi. - Nii on.
Mul pole kunagi varem olnud võimalust
intervjueerida leedukat.
Mu nime kirjapilti on läbi aegade paar korda muudetud.
Kas ma hääldan seda õigesti? - Knestout.
Rooma paavst palus teid isiklikult võtta see roll enda kanda.
See on suur asi!
Iga piiskop meist on kutsutud ametisse Püha Isa poolt,
et võtta vastutus teatud hulga Jumala rahva eest.
Minu jaoks tähendab see inimesi Richmondi piiskopkonnas,
mis on geograafiliselt väga suur ala, asudes Lõuna-Virginias.
See hõlmab endas erinevaid linnu ja maakondi.
Te võtsite ameti üle väga värvikalt piiskop Sullivanilt.
On ta endiselt veel olemas või on ta juba surnud?
Jah, ta on nüüdseks lahkunud. - Oh aeg! Ta oli hea sõber.
Peale teda tuli piiskop Delorenzo, kes on nüüd samuti igavikus.
Nii et mind kutsuti peale seda
kandma hoolt selle piiskopkonna inimeste eest.
Püha Isa on põhjustanud palju vastakaid tundeid,
kuna ta ei hoia tagasi midagi, mida mõtleb.
Kas tunnete teda ka isiklikult,
et võiksite anda pisut aimu tema loomusest?
Mul on olnud vaid üks võimalus temaga kohtuda.
See oli siis, kui ta külastas Washington DC'd mõni aasta tagasi
ja osales ühe isiku pühkuks pühitsemisel.
Osalesime ühisel missal.
Ta on oma loomult väga soe ja elav.
Ma ei oska väga hästi hispaania keelt,
nii et mul oli raskusi selles suhtlemisega,
kuid ta oli oma olemuselt väga soe inimene.
Ta on imeline inimene
ja samas tundub, et täiega rahva paavst, kas pole?
Jah, seda ta on.
Ühtlasi aga on ta palunud kõiki preestreid ja piiskoppe
liikuma ja olema Jumala rahva seas
ning olema koos nendega,
et saaksime üheksoos jagada seda teekonda
igaviku ja Taevariigini.
Peaksime aitama üksteist sellel teekonnal
ja see ongi piiskoppide ülesanne olla selle kõige ülevaatajad.
Ehk siis paavst soovib, et läheksite välja inimeste sekka
ega hoiaks vaid kinnistesse keskkondadesse.
Kas see on omamoodi kui evangeliseerimise viis?
Eks evangeelium kui hea sõnum on ikka üks ja sama
Jeesusest, kes elas, suri ja ärkas surnuist, et tuua meile elu.
Kuid seda sõnumit jagatakse uutel viisidel,
kasutades selleks uusi meetodeid ja väljendusviise.
Ka uut energiat, mis meist voolab.
See puudutab paljusid me piiskoppe ja paavste ka enne meid,
kes kõik on jaganud seda sama sõnumit,
et kiriku või koguduse esmane töö on evangeliseerida.
See on koguduse tuum - minna välja ja jagada seda head sõnumit.
Jüngrid ise ütlesid:
"Me oleme näinud Issandat, kes tõusis surnuist."
Me peame jagama seda maailmaga meie ümber.
See pakub uut elu kõigile, et saada võitu patukoormatest
ja kõigest kahjust, mida patt on põhjustanud.
See on hämmastav sõnum,
sest katolikku kirikut on sageli kuvatud
kui väga jäika, ametlikku, sakramentlikku ja rituaalset kirikut.
Kõik see aga, millest räägite, on ju sama, mis oli algkoguduses,
kes oli väljas inimeste keskel.
Usun tõesti, et see on selle kõige taaselustamine
ja puudutabki seda,
kuidas oma usku väljendame ja välja elame.
Paavst Franciscus julgustab seda kõike väga.
Igaüks meist - sõltumata sellest, oleme me tavalised koguduseliikmed,
vaimulikud või vaimuliku töö juhid -
igaüks meist on kutsutud elama välja oma usku
ja tunnistama oma usust.
Mitte vaid õpetama sellest,
aga jagama oma isiklikke kohtumisi Jumalaga.
Tegu on väga isikliku kohtumisega nagu see jüngritel ülemises toas oli,
kes andsid seda põlvest põlve edasi.
Igaüks meist on sellest osa saanud ja omab nüüd kutset minna välja
ja jagada seda head Sõnumit teistegagi.
Tänapäeva inimesed kuulavad pigem kellegi tunnistust,
kui kellegi õpetust.
Kui nad aga on head tunnistajad, siis nad kuulavad ka õpetajaid.
Mul oli eesõigus näha paavst Johannes Paulus II.
Ta oli erakordne mees!
New Yorgi peapiiskop korraldas ühe vastuvõtu,
kus mul oligi võimalus näha paavst Johannes Paulus II.
Tegu oli vabaõhu üritusega, kuhu oli kogunenud väga palju rahvast
Nad olid ehk küll üllatunud, mida minusugune protestant
seal piikoppide ja peapiiskoppide seas teeb, aga...
Paavst Johannes Paulus II oli erakordne mees,
aga samas töötas end surnuks.
Ta andis endast nii palju inimeste heaks.
Seda ta tõesti tegi,
kuid see lähtus tema isiklikust kogemusest Poolas.
Nii oli ta ka väga väljendusrikas kõigis oma tegemistes,
reisides üle maailma.
Ta oli kui misjonärist paavst, kes ei istunud vaid Vatikanis.
Ta külastas inimesi üle maailma
ja osales nii noorteüritustel kui paljudel teistelgi.
Ta kutsus alati Jumala rahva kokku, pidades liturgiat
ja kuulutades usku, kus iganes ta ka ei käinud.
Ta oli samas üdini väsinud.
Seal New Yorgi üritusel ei võtnud ta hetkekski hoogu maha.
Ma kohtasin teda peapiiskopi residentsis
ühel väiksemal koosviibimisel
ja ta nägi väga väsinud välja.
See oli temast kena, et ta oli valmis kohtuma minusuguse inimesega,
aga samas oli mul temast kahju, sest ta andis endast nii palju.
See on kui võrdpilt Jeesusest, kes andis endast viimase,
pühendades ka kogu oma elu misjonile.
Nii nagu jüngridki,
kes olid enne me paavste jne. apostellikus teenistuses.
Paavst Johannes Paulus II oli kohe kindlasti misjonimeelne jünger
kes oli väga valvas kuulama Jumala häält,
lastes sel muuta omaenda südant,
aga seejärel viies selle ka kõike maailma.
Ta oli ülemaailmselt väga tuntud ja pideva tähelepanu all.
Samas jättis erakordse eeskuju
kõigile meie preesritele ja piiskoppidele.
Ja kõigile teistelegi Jumala inimestele,
kes on kutsutud elama usuelu ja tegutsema vastavalt sellele.
Ta jättis hea eeskuju sellest,
mida see tähendab käia meie Issanda jälgedes,
kes ohverdas oma elu surres ja üles tõustes,
et meie võiks kogeda uut elu.
Veel üks küsimus.
Saan aru, et ta oli vägagi huvitatud
karismaatilisest uuendusest katolikus kirikus.
Jah, sest see muutis teda ennast.
Ta puutus riiklikus turvafirmas töötades
kokku ühe palvegrupiga.
Ta oli krüptoloog.
Ta elus olid mõned olukorrad ja väljakutsed,
mille osas ta koges seal palvegrupis suurt tuge ja usukindlust.
See tõi ta ellu kui totaalselt uue energia,
mille ta omakorda viis edasi oma perekonda.
Samas oli see tõeliseks inspiratsiooni allikaks ka mulle,
et otsustada oma kutsumise ja kiriku teenimise kasuks.
Rohkelt õnnistusi teile ja suur tänu, et olite meiega.
Loodan, et töö Richmondis läheb kõige täiega edasi.
Aitäh dr. Roberts! See oli tõeline eesõigus.
Suur tänu!
Richmondi piiskopkonna piiskop, olge õnnistatud!
Terry, mis aga järgmiseks?
Jääge meiega, sest peagi vastame te küsimustele.
Richard: "Meil on majanduslikult tõeliselt raske.
Mu naine usub, et peaksime annetama 10% kogudusele,
kuid ma ütlen, et see pole võimalik, kuna meil pole nii palju raha.
Mida teie sellest arvate?"
Vastame peagi, nii et jääge meiega.
Ma tean, mis tunne on olla üksi,
tunda nälga,
tunda hirmu,
mitte pidada sünnipäevi,
mitte omada oma tuba
või peret, kes oleks sinu oma.
Ma olen orb.
Olen orb.
Ja minusuguseid on maailmas sadu miljoneid teisigi.
Sina ja mina aga saame muuta kellegi elu.
Me saame muuta orbude elu.
Palun, et lööksid kaasa.
Toeta organisatsiooni "Orvu tõotus",
võimaldades Aasiast Aafrikani ja Ladina-Ameerikast Euroopani
majutust, toitlustust, haridust, tööalast väljaõpet ja lootust
kõigile lastele, kes on üksi või selleks jäämas.
Jeesus ütles, et mida iganes teeme neile vähimate seast,
seda teeme ka Talle.
Palun toeta "Orvu tõotust"
ja armasta mõnda last juba täna.
Nüüd aga te küsimuste juurde.
Richard kirjutab: "Me perel on rahaliselt väga kitsas.
Saame vaevu oma maksud makstud
ja me ainsaks sissetulekuks on sotsiaaltoetus.
Me küll annetame kogudusele, aga kas peame tõesti 10% andma?
Mu naine on selles enam kui kindel, samas, kui meil pole üldse palju raha.
Mida teie arvate?"
Mina arvan, et Jumal on kõige allikas
ja õnnistab teid rohkem, kui arvatagi võiksite.
Ta ütles: "Andke ja teile antakse!"
Usun, et peaksite avama oma silmad erinevatele võimalustele.
Olete siiani olnud ustavad oma andmises,
mistõttu öelge: "Jumal, ma ootan üht õnnistust Su käest."
Otsige lisaks sotsiaaltoetusele sissetuleku võimalusi
ja ma usun, et Jumal annab neid teile.
Stephanie: "Pat, pead parandama end.
"Väärikas surm" tähendab kehtestatud seadust,
mis lubab parandamatult haigetel võtta endalt elu!
Tegu on surmava doosi retseptiravimiga,
peale mille manustamist nad surevad.
Tegu on ju sisuliselt enesetapuga.
Palun paranda oma arvamust,
sest naine, kes su käest selle kohta küsis,
võib öelda oma sõbrannale, et sa ütlesid, et see on OK.
Sa ju ometi ei usu, et see on OK?"
Kui ma ütlesin, et see on OK, siis ma ei teadnud, millega on tegu.
- Ma polnud ka kindel.
Tean, mis on abistatud enesetapp, aga...
Arvasin, et "väärika surma" all peeti silmas inimese hospiitsi viimist,
mis on ju hea asi teha.
Kui aga jutt käib abistavast enesetapust
või eutanaasiast, mida peetakse heaks surmaks...
Kuid mõte omaenda elu võtmisest või sellest, et lased kellelgi end tappa
ma olen täiesti selle vastu.
On see hea asi? Ei ole!
Nii et suur tänu täpsustuse eest!
Jeremy: "Kas naisel, kes on olnud abielus
või kellel on olnud poiss-sõber,
aga ta mees/poiss-sõber on surnud,
kas tal on OK abielluda uuesti või alustada uut suhet?"
Kui mees sureb, siis Piibli sõnul pole alles jäänud kaasa
olnud suhtega enam seotud
ja tal on vabadus abielluda uuesti vastavalt oma koguduse reeglitele.
Gerda: "Olen pühendunud kristlane,
kuid pole siiski saanud keeltes rääkimise andi.
Kuna seda aga rõhutatakse nii palju
ja uskuge mind - olen seda tõesti endale palunud,
siis tunnen end mittepiisavana, otsekui teisejärguline taevakodanik.
Kas keeltes rääkimine on tõesti hädavajalik?"
Ma nüüd päris selliseid väljendeid ei kasutaks.
Keeltes rääkimine on Püha Vaimu väe väljendus.
Püha Vaimu väljavalamist on nii seespidist kui välispidist.
Püha Vaim juhib meid olema nagu Jeesus
ja samas see annab meile väe, mis Jeesuselgi oli.
Piiblis on öeldud: "Ja te saate väe, kui Püha Vaim langeb te üle
ning te saate olema minu tunnistajad."
Keeltes rääkimine oli algselt märk sellest,
et Püha Vaim on tulnud.
Keeltes rääkimine on ühtpidi õnnistus,
aga Paulus ütles,
et ta palub nii keeltes, kui ka arusaadavas keeles.
See on lihtsalt üks viis, mille kaudu suhelda Issandaga.
Kuid selle pärast ei tasu kindlasti tunda end teisejärgulisena.
Las Jumal teha, mida Tema tahab te elus.
Lõpetuseks aga Efeslastele 2:14: "Sest tema on meie rahu."
Kõike head ja olge õnnistatud!
Terekest! Kas see asi töötab?
Tere lapsed!
Kas teile mängud meeldivad?
Aga avastamine?
Meeldib või?
Siis meeldib teile ka see!
Tasuta "Superraamatu" piibliäpp,
mille kaudu mängida mänge, vaadata videosid,
leida vastuseid oma küsimustele ja palju muud.
Uus "Superraamatu" piibliäpp on nüüd tasuta allalaaditav.
Kui vajad rääkida kellegagi, kes hoolib,
on me telefoninõustajad valmis vastama su kõnele,
mistõttu helista juba täna!
Tõlge: Anne-Ly Raukas